Diari Oficial de la Generalitat Valenciana


Sumari del DOGV 4601, del 03-10-2003 (2003/10380)

ORDE de 31 d'agost de 2003, de la Conselleria d'Agricultura, Pesca i Alimentació, per la qual s'establixen els models de declaracions d'origen i destinació de la producció de raïm a la Comunitat Valenciana.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/08/31/(1)/dof/vci/html**

### Dades del document

Número de DOGV
:   4601

Data del DOGV
:   03-10-2003

Secció del DOGV
:   I. DISPOSICIONS GENERALS

Número del document
:   2003/10549


Data del document
:   31-08-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * formulari
    * raïm
    * legislació
    * viticultura
    * localització de la producció

ORDE de 31 d'agost de 2003, de la Conselleria d'Agricultura, Pesca i Alimentació, per la qual s'establixen els models de declaracions d'origen i destinació de la producció de raïm a la Comunitat Valenciana. [2003/X10317]
  
En el Reial Decret 373/2003, de 28 de març, de mesures urgents en el sector vitivinícola, s'ha afegit un nou capítol al Reial Decret 1.472/2000, de 4 d'agost, pel qual es regula el potencial de producció vitícola, en què s'establix, amb vista al control del dit potencial, que els viticultors hauran de presentar unes declaracions d'origen i destinació de la producció, d'acord amb els models de què disposen les comunitats autònomes, que hauran de contindre almenys les dades que s'assenyala en la disposició estatal, diferenciant segons l'obtenció de de raïm de plantacions en situació regular o irregular.
  
Per això, amb l'objecte de donar compliment a eixa determinació en l'àmbit de la Comunitat Valenciana, en l'exercici de les competències que tinc atribuïdes, a proposta del director general de Producció i Comercialització Agrària,
  
ORDENE
  
Article únic
  
1. Les declaracions d'origen i destinació de la producció de raïm de vinificació corresponents a cellers ubicats en el territori de la Comunitat Valenciana, a què es referix l'article 35 del Reial Decret 1.472/2000, de 4 d'agost, afegit per mitjà del Reial Decret 373/2003, de 28 de març, es presentaran pels colliters emprant el formulari que figura com a model I en l'annex de la present orde.
  
Les parcel·les de vinya la producció de les quals s'ha de declarar segons el model I són aquelles establides segons la normativa vigent i inscrites en el Registre Vitícola de la Generalitat Valenciana, és a dir, aquelles que es troben en algun dels supòsits següents:
  
- Que hagen sigut plantades abans de 1976.
  
- Que hagen sigut plantades des de 1976 amb autorització de l'administració.
  
- Les plantades des de 1976 sense autorització de l'administració i que han sigut regularitzades sobre la base de l'Orde de 5 de febrer de 1996 o de l'Orde de 30 de novembre de 2000 de la Conselleria d'Agricultura, Pesca i Alimentació.
  
2. Les declaracions de producció de raïm obtingudes de parcel·les ubicades en el territori de la Comunitat Valenciana, plantades sense autorització de l'administració i no regularitzades d'acord amb les disposicions del capítol III del Reial Decret 1.472/2000, que hagen de formular els viticultors de conformitat amb l'article 36 del dit reial decret, es presentaran emprant el formulari que figura com a model II en l'annex d'esta orde.
  
3. Les declaracions a què es referixen els dos apartats anteriors s'adreçaran al Servici de Producció Vegetal de la Direcció General de Producció i Comercialització Agrària i es presentaran fins al 10 de desembre de cada any.
  
DISPOSICIÓ ADDICIONAL
  
Les declaracions d'existències i de producció segons els annexos I i III del Reial Decret 1.227/2001, de 8 de novembre, a realitzar pels cellers, es continuaran tramitant en el Servici de Mercats Agraris de la Direcció General de Producció i Comercialització Agrària de la Conselleria d'Agricultura, Pesca i Alimentació.
  
DISPOSICIONS FINALS
  
Primera
  
Es faculta el director general de Producció i Comercialització Agrària perquè dicte les disposicions necessàries per al desplegament i l'aplicació de la present orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 31 d'agost de 2003
  
La consellera d'Agricultura, Pesca i Alimentació,
  
GEMMA AMOR PÉREZ


Còpia Permalink ELI